Խորհրդային Միության փլուզումից դեռևս 5-6 տարի առաջ նախագծված ու կիասակառույց մնացած Երևանի քաղխորհրդի շենքը նշանավոր ճարտարապետ Ջիմ Թորոսյանի ջանքերով վերանախագծվեց և վերջապես շահագործման հանձնվեց ` որպես քաղաքապետարանի նոր նստավայր: Այն ոչ միայն համալրեց մայրաքաղաքի ճարտարապետական հետաքրքիր կառույցների շարքը, այլև իր մեջ ընդգրկեց նաև մայրաքաղաքի պատմության թանգարանը: Երևան քաղաքի այս եզակի թանգարանը շուրջ կես դար աստանդական կյանք վարելուց, այս կամ այն շինության նկուղում ծվարելուց հետո, վերջապես իր անունին ու թանկարժեք ցուցանմուշներին վայել ցուցասրահներ ունեցավ: